Hrvatski sabor
20081215

Prelazimo na – - Konačni prijedlog Zakona o izmjenama i dopunama Zakona o humanitarnom razminiranju, hitni postupak, prvo i drugo čitanje, P.Z.E. br. 234 Predlagatelj zakona je Vlada Republike Hrvatske. Prijedlog akta primili ste u pretince. Hitni postupak primjenjuje se u skladu sa člankom 161. Poslovnika. Sukladno članku 159. Poslovnika hitni postupak objedinjuje prvo i drugo čitanje zakona. Amandmani se mogu podnositi do kraja rasprave. Raspravu su proveli Odbor za zakonodavstvo, Odbor za europske integracije, Odbor za unutarnju politiku i nacionalnu sigurnost. Izvješća ste primili na sjednici. Amandmane je podnio Odbor za zakonodavstvo i zastupnik Ante Kotromanović. Želi li predstavnik predlagatelja dodatno obrazložiti? Ima jedan prijedlog od strane Vlade da se sa ovim zakonom skupa raspravi - Konačni prijedlog Zakona o izmjeni i dopuni Zakona o posebnim pravima iz mirovinskog osiguranja zaposlenika na poslovima razminiranja, hitni postupak, prvo i drugo čitanje, P.Z. br. 235 Ne znam da li se ovo može ili ne može zajedno raspraviti. Onda predlažem da se zajedno raspravi. I isto tako je raspravio Odbor za socijalno partnerstvo i Odbor za zakonodavstvo ovaj drugi prijedlog. Amandmane je podnio Odbor za zakonodavstvo. Želi li ova dva prijedloga zakona predstavnik Vlade? Da. Potpredsjednica Vlade, gospođa Đurđa Adlešić. Izvolite, gospođo Adlešić o jednom i drugom zakonu.